CELEX: 32011R0620
Language: mt
Date: 2011-06-24 00:00:00
Title: Regolament ta’ Implimentazzjoni tal-Kummissjoni (UE) Nru 620/2011 tal- 24 ta’ Ġunju 2011 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 166/16
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 620/2011
   tal-24 ta’ Ġunju 2011
   li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(d) tiegħu,
   Billi:
   
               (1)
            
            
               Wara ilment li tressaq fl-Organizzazzjoni Dinjija tal-Kummerċ (id-WTO) minn ċerti pajjiżi, rapport tal-bord tad-WTO adottat mill-Korp tad-WTO għar-Riżoluzzjoni tat-Tilwim fil-21 ta’ Settemrbu 2010 (2) ikkonkluda li l-Unjoni Ewropea aġixxiet, inter alia, inkonsistement mal-Ftehim Ġenerali dwar it-Tariffi u l-Kummerċ tal-1994 (GATT 1994) billi tat trattatment tat-tariffi, anqas favorevoli minn dak provdut fil-konsolidazzjonijiet tariffarji fir-rigward ta’ ċerti prodotti tat-teknoloġija tal-informatika magħmula mill-Unjoni Ewropea skont il-Ftehim tat-Teknoloġija tal-Informazzjoni (ITA). L-Anness I għar-Regolament (KEE) Nru 2658/87 għandu jiġi emendat sabiex jinġieb konformi mal-obbligi internazzjonali tal-Unjoni Ewropea taħt il-GATT 1994. L-emendi meħtieġa huma skont id-Deċiżjoni tal-Kunsill 97/359/KE tal-24 ta’ Marzu 1997 rigward l-eliminazzjoni tad-dazji fuq il-prodotti tat-teknoloġija tal-informazzjoni (3), li approvat l-ITA.
            
         
               (2)
            
            
               Wara r-Rapport tal-Bord tad-WTO, l-ikkupjar diġitali m’għandux jikkostitwixxi fotokopjar taħt il-GATT 1994 u l-ħeffa tal-ikkupjar m’għandhiex tkun l-uniku kriterju ta’ klassifikazzjoni. Is-sottointestatura 8443 31 tal-Anness I għar-Regolament (KEE) Nru 2658/87 u d-dazju korrispondenti għandhom għalhekk jiġu emendati skont dan.
            
         
               (3)
            
            
               Il-kliem tas-sottointestatura 8528 71 15 tan-NM (preċedentement 8528 71 13) għandu jiġi emendat sabiex jinkludi kaxxi ta’ fuq is-sett li, apparti l-funzjoni tal-komunikazzjoni, jistgħu jkunu kapaċi jwettqu funzjonijiet addizzjonali ta’ rekordjar jew riproduzzjoni, sakemm, bħala riżultat ta’ dan, ma jitilfux il-karattru essenzjali tagħhom bħala kaxxa ta’ fuq is-sett li għandha funzjoni ta’ komunikazzjoni.
            
         
               (4)
            
            
               Dan ir-Regolament għandu jidħol fis-seħħ fl-1 ta’ Lulju 2011 fi tmiem il-perjodu raġonevoli ta’ żmien maqbul mill-Unjoni Ewropea mal-partijiet li ressqu l-ilment sabiex l-Unjoni Ewropea ġġib lilha nnifsha konformi mal-obbligi tad-WTO.
            
         
               (5)
            
            
               Minħabba li rakkomandazzjonijiet fir-rapporti adottati mill-Korp tad-WTO għar-Riżoluzzjoni tat-Tilwim għandhom biss effett prospettiv, dan ir-regolament m’għandux ikollu effetti retroattivi u lanqas jipprovdi gwida interpretattiva fuq bażi retroattiva. Billi ma jistax jopera biex jipprovdi gwida interpretattiva għall-klassifikazzjoni tal-prodotti li ġew rilaxxati għaċ-ċirkolazzjoni ħielsa qabel l-1 ta’ Lulju 2011 m’għandux iservi bħala bażi għar-rimbors ta’ kwalunkwe dazju mħallas qabel dik id-data.
            
         
               (6)
            
            
               Il-Kumitat tal-Kodiċi Doganali ma ħariġx opinjoni fi ħdan il-limitu ta’ żmien stabbilit mill-President tiegħu,
            
         ADOTTAT DAN IR-REGOLAMENT:
   Artikolu 1
   Il-Parti Tnejn, Taqsima XVI tal-Anness I għar-Regolament (KEE) Nru 2658/87 huwa emendat kif stabbilit fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-1 ta’ Lulju 2011.
   M’għandu jkollu la effett retroattiv u lanqas m’għandu jagħti gwida interpretattiva fuq bażi retroattiva.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Ġunju 2011.
      
         
            Għall-Kummissjoni, f’isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  WT/DS375/R, WT/DS376/R, WT/DS377/R.
   
      (3)  ĠU L 155, 12.6.1997, p. 1.
   
      ANNESS
      Parti Tnejn, Taqsima XVI tal-Anness I tar-Regolament (KEE) Nru 2658/87 hija emendata kif ġej:
      
                  (1)
               
               
                  Il-Kapitolu 84 huwa emendat kif ġej:
                  
                              (a)
                           
                           
                              Ir-ringiela għall-kodiċi NM 8443 31 10 hija mħassra;
                           
                        
                              (b)
                           
                           
                              Bejn ir-ringiela għall-kodiċi NM 8443 31 10 u r-ringiela għall-kodiċi NM 8443 31 91“– – – Oħrajn” hija mħassra;
                           
                        
                              (c)
                           
                           
                              Ir-ringiela segwenti tiddaħħal għall-kodiċi NM 8443 31 20:
                              
                                          “8443 31 20 
                                          
                                       
                                       
                                          – – – Magni li għandhom l-ikkupjar diġitali bħala l-funzjoni prinċipali, fejn l-ikkupjar isir billi jiġi skenjat l-oriġinali u jiġu stampati l-kopji permezz ta’ magna tal-istampar elettrostatiku …
                                       
                                       
                                          2,2  %
                                       
                                       
                                          p/st”
                                       
                                    
                        
                              (d)
                           
                           
                              Ir-ringiela segwenti tiddaħħal għall-kodiċi NM 8443 31 80:
                              
                                          “8443 31 80 
                                          
                                       
                                       
                                          – – – Oħrajn …
                                       
                                       
                                          Bla ħlas
                                       
                                       
                                          p/st”
                                       
                                    
                        
                              (e)
                           
                           
                              Ir-ringiela għall-kodiċi NM 8443 31 91 hija mħassra;
                           
                        
                              (f)
                           
                           
                              Ir-ringiela għall-kodiċi NM 8443 31 99 hija mħassra;
                           
                        
            
                  (2)
               
               
                  Il-Kapitolu 85 huwa emendat kif ġej:
                  
                              (a)
                           
                           
                              Ir-ringiela għall-kodiċi NM 8528 71 13 hija mħassra;
                           
                        
                              (b)
                           
                           
                              Ir-ringiela segwenti tiddaħħal għall-kodiċi NM 8528 71 15;
                              
                                          “8528 71 15 
                                          
                                       
                                       
                                          – – – – Apparat b’tagħmir ibbażat fuq mikroproċessur li jinkorpora mowdem sabiex jinkiseb aċċess għall-Internet, u li jkollu l-funzjoni tal-iskambju interattiv tal-informazzjoni, kapaċi jirċievi sinjali tat-televixin (hekk imsejħa ‘kaxxi ta’ fuq is-sett li għandhom funzjoni ta’ komunikazzjoni’, inkluż dawk li jinkorporaw tagħmir li jwettaq funzjonijiet ta’ rekordjar jew riproduzzjoni, sakemm, iżommu l-karattru essenzjali tagħhom bħala kaxxa ta’ fuq is-sett li għandha funzjoni ta’ komunikazzjoni) …
                                       
                                       
                                          Bla ħlas
                                       
                                       
                                          p/st”
                                       
                                    
                        
                              (c)
                           
                           
                              Ir-ringiela għall-kodiċi NM 8528 71 90 hija mħassra;
                           
                        
                              (d)
                           
                           
                              Ir-ringieli segwenti jiddaħħlu wara l-kodiċi NM 8528 71 19;
                              
                                           
                                       
                                       
                                          – – – Oħrajn:
                                       
                                       
                                           
                                       
                                       
                                           
                                       
                                    
                                          “8528 71 91 
                                          
                                       
                                       
                                          – – – – Apparat b’tagħmir ibbażat fuq mikroproċessur li jinkorpora mowdem sabiex jinkiseb aċċess għall-Internet, u li jkollu l-funzjoni tal-iskambju interattiv tal-informazzjoni, kapaċi jirċievi sinjali tat-televixin (hekk imsejħa ‘kaxxi ta’ fuq is-sett li għandhom funzjoni ta’ komunikazzjoni’, inkluż dawk li jinkorporaw tagħmir li jwettaq funzjonijiet ta’ rekordjar jew riproduzzjoni, sakemm, iżommu l-karattru essenzjali tagħhom bħala kaxxa ta’ fuq is-sett li għandha funzjoni ta’ komunikazzjoni) …
                                       
                                       
                                          Bla ħlas
                                       
                                       
                                          p/st
                                       
                                    
                                          
                                             8528 71 99 
                                          
                                       
                                       
                                          – – – – Oħrajn …
                                       
                                       
                                          14 
                                       
                                       
                                          p/st”